OO 6 | PA y, DS, 
6 Ip JGD 


Awe tardi, 49 afia despues di su morto, nos ta para riba e 
plaza aki cu ta dedica ne su memoria, huntu cu su rumannan 
y otro miembro di su famia, pa duna homenaje na un gran 
Arubiano, esta BOY ECURY. 


Huntu cu nos tin algun joven, mayoria di nan ex-verkenners, 
cu ta aspira algo mas cu verkennerij por ofrece nan, 

Nan ta hafa cu nan mester haci algo util pa mehoranza di e 
comunidad cu nan ta biba aden. 


Cu e idea aki nan a forma un grupo cu nan a duna e nomber 
di S,J.A. Boy Ecury. E 
Nan a scohe como lema pa e grupo "WE SERVE", NOS TA SIRBI. 


E lema aki ta bon escogi y ta cuadra cu e nomber cu nan a 
scohe pa e grupo. | 

SIRBI en realidad tabata e lema di Boy tambe, SIRBI. 
Aunque esaki no ta aparece riba ningun escudo ni ningun 
bandera, nos por bisa cu e lema aki tabata graba den Boy 
su corazon, 


Pasobra Boy a scohe di sirbí un causa cu e tabata considera 
Justo y e tabata asina convenci dí esaki cu e tabata dis- 
puesto pa duna e pertenencia di mas valioso y sagrado cu 

un hende por tin. Esta SU VIDA, 


Mi ta spera cu e nomber aki no a wordu escogi djis pa e 
grupo tin un nomber, pero cu e lo ta un inspiracion pa nan. 
De nomber di tur ex-militar cu a sirbi aki na Aruba durante 
e di dos guerra mundial y despues, mí ta desea e grupo hopi 
exito den tur locual nan lo dicidi di dedica nan mes ne. 


Y tambe cu e grupo lo resulta un cu henter nos comunidad 
por ta orguyoso di dje, Esaki lo ta na honor di e grupo 
mes, y tambe na honor dí esun cu e grupo ta carga su 
nomber, esta BOY ECURY. 

